ai4bharat/Pralekha huggingface dataset:
संरक्षण मंत्रालय
संरक्षण संशोधन व विकास संघटनेने देशी बनावटीच्या एरियल टार्गेट ‘अभ्यास’ची यशस्वी उड्डाण चाचणी केली
नवी दिल्ली, 23 डिसेंबर 2021
डीआरडीओ अर्थात संरक्षण संशोधन व विकास संघटनेने स्वदेशी बनावटीच्या हाय -स्पीड एक्सपेंडेबल एरियल टार्गेट 'अभ्यास' ची उड्डाण चाचणी आज चंदीपूर या ओदिशाच्या किनारपट्टीलगतच्या इंटिग्रेटेड टेस्ट रेंजमधून यशस्वीपणे पार पाडली. या उड्डाणचाचणी दरम्यान सर्वात कमी उंचीवर उच्च दर्जाची सबसॉनिक स्पीड ट्रॅजेक्टरी आणि उच्च क्षमता राखण्यात आली.उड्डाणाच्या सुरुवातीस दोन बूस्टर्सकडून आरंभीचा वेग देण्यात आला आणि उच्च सबसॉनिक वेग राखण्यासाठी छोट्या टर्बोजेट इंजिनचा वापर करण्यात आला. या उड्डाणाच्या वेळी बेंगळुरू येथील उद्योग भागीदाराने रचना केलेल्या व देशांतर्गत विकसित डेटा लिंकचीही यशस्वी उड्डाण चाचणी घेण्यात आली.
या प्रणालीने संपूर्ण उड्डाण कालावधीत विविध ठिकाणी आयोजित केलेल्या विविध रेंजच्या उपकरणातून माहिती गोळा करून आपली क्षमता सिद्ध केली.
एअरॉनॉटिकल विकास एस्टॅब्लिशमेंट बेंगळुरू येथील संरक्षण विकास आणि संशोधन संस्थेच्या प्रयोगशाळेत तसेच संरक्षण विकास आणि संशोधन संस्थेच्या इतर प्रयोगशाळांमध्ये ही मानवरहीत स्वदेशी एरिअल टार्गेट प्रणाली विकसित करण्यात आली . भारतीय लष्करासाठी हवेतील लक्ष्य साधण्याच्या हेतूने हे विकसित करण्यात आले आहे. जमिनीवरील कंट्रोलरकडून तसेच स्वदेशी आणि एमईएमएस आधारित इनर्शल नेव्हिगेशन सिस्टिम तसेच फ्लाइट कंट्रोल कंम्प्यूटरकडून नियंत्रण करण्यात येते. यामुळे आधी निर्धारित केलेला मार्ग पुर्णपणे स्वयंशासित प्रकारे राखला जातो.
यशस्वी चाचणीमुळे वैज्ञानिक आणि उद्योग यामधील उल्लेखनीय समन्वय दिसून आला असे संरक्षणमंत्री राजनाथ सिंग यांनी सांगितले.
DD R&D सचिव आणि संरक्षण व संशोधन विकास संस्थेचे अध्यक्ष यांनी प्रयोगशाळेतील वैज्ञानिक, त्यांचा चमू आणि त्यांच्याशी संबधित उद्योग क्षेत्रातील भागीदार यांना ‘अभ्यास’च्या यशाबद्दल शुभेच्छा दिल्या.
S.Kane/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 239
पंतप्रधान कार्यालय
हिंद-प्रशांत आर्थिक चौकटीच्या घोषणेच्या वेळी पंतप्रधान नरेंद्र मोदी यांनी व्यक्त केलेले मनोगत
नवी दिल्ली, 23 मे 2022
राष्ट्राध्यक्ष बायडन आणि राष्ट्राध्यक्ष किशिदा,
दूरदृश्य माध्यमातून सहभागी झालेले आपले सर्व नेते,
महोदय/महोदया,
आज या महत्त्वपूर्ण कार्यक्रमात आपणां सर्वांबरोबर सहभागी होताना मला अतिशय आनंद होत आहे. IPEF ची उद्घोषणा म्हणजे हिंद प्रशांत क्षेत्रास जागतिक आर्थिक वृद्धीचे इंजिन म्हणून पुढे आणण्याच्या सामूहिक इच्छेचे प्रतिबिंब होय. या महत्त्वाच्या उपक्रमासाठी मी राष्ट्राध्यक्ष बायडन यांचा अतिशय आभारी आहे. हिंद-प्रशांत क्षेत्र हे कारखानदारी, आर्थिक व्यवसाय, जागतिक व्यापार आणि गुंतवणूक यांचे केंद्र आहे. अनेक शतकांपासून व्यापाराच्या ओघाचे भारत हे महत्त्वाचे केंद्र आहे, इतिहास याचा साक्षीदार आहे. भारतात माझ्या मूळ राज्यात- म्हणजे गुजरातमध्ये असलेले लोथल, हे जगातील सर्वात प्राचीन व्यापारी बंदर आहे, याचा उल्लेख येथे केलाच पाहिजे. म्हणूनच या प्रदेशाच्या आर्थिक आव्हानांवर आपण सामायिक आणि सर्जनात्मक क्लृप्त्या लढवणे आवश्यक ठरते.
महोदय/महोदया,
सर्वसमावेशक आणि लवचिक अशा हिंद-प्रशांत आर्थिक रचनेसाठी, भारत तुम्हा सर्वांबरोबर काम करेल. टिकाऊ आणि बळकट पुरवठा साखळ्या निर्माण करण्यासाठी विश्वास , पारदर्शकता आणि समयोचितता यांचा पाया महत्त्वाचा आहे, असे मला वाटते. या आर्थिक रचनेमुळे हे तीन स्तंभ बळकट होतील आणि हिंद-प्रशांत क्षेत्राच्या विकास, शांतता आणि समृद्धीचा मार्ग निर्माण होईल, याची मला खात्री वाटते.
धन्यवाद !
S.Patil/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पोलाद मंत्रालय
राष्ट्रीय खानिज विकास महामंडळाची ऑक्टोबर महिन्यातील आत्तापर्यंतची सर्वोत्कृष्ट कामगिरी
राष्ट्रीय खनिज विकास महामंडळाने ऑक्टोबर महिन्यात 3.33 मेट्रिक टन पोलाद उत्पादन आणि 3 .58 मेट्रिक टन विक्री करून स्वतःची कामगिरी आणखी उंचावली आहे.
खानिकर्म क्षेत्रातील या अग्रगण्य कंपनीने उत्पादनात 37% वाढ नोंदवली आहे, तर गेल्या वर्षी याच कालावधीत झालेल्या विक्रीच्या आकडेवारीतही 42 टक्क्यांची वाढ नोंदवली आहे. कंपनीच्या सुरुवातीपासून कोणत्याही वर्षीच्या ऑक्टोबर महिन्यातील उत्पादनांशी तुलना करता हे सर्वाधिक उत्पादन आहे. त्याचप्रमाणे पोलादाची विक्रीसुद्धा गेल्या वर्षातील याच आर्थिक वर्ष 21 -22 या वर्षात पहिल्या सात महिन्यातील एकूण उत्पादन आणि विक्रीची आकडेवारी 21.04 मेट्रिक टन ,तर ऑक्टोबर 2021 पर्यंतची 22.08 मेट्रिक टन आहे. ही आत्तापर्यंतच्या ऑक्टोबर महिन्यातील सर्वोत्कृष्ट कामगिरी आहे.

|
|
|
|
October
2020
|
|
October
2021
|
|
Up by
%
|
|
Upto October
2020
|
|
Upto October 2021
|
|
Up by
%
|
|
Production
|
|
2.43
|
|
3.33
|
|
37%
|
|
14.66
|
|
21.04
|
|
43%
|
|
Sales
|
|
2.52
|
|
3.58
|
|
42%
|
|
15.43
|
|
22.08
|
|
43%
या कंपनीने उत्पादनात 43% वाढ साध्य केली यामध्ये दोनीमलाई येथील उत्पादनाचा 0.5 मेट्रिक टन एवढा वाटा आहे तसेच गेल्या वर्षी याच काळात झालेल्या विक्री पेक्षा विक्रीही 43% नी वाढली आहे.
पंतप्रधान कार्यालय
प्रसिद्ध अभिनेते आणि माजी खासदार इनोसेंट वरीद थेक्केथाला यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी प्रसिद्ध अभिनेते आणि माजी खासदार इनोसेंट वरीद थेक्केथाला यांच्या निधनाबद्दल तीव्र दुःख व्यक्त केले आहे.
ट्वीट संदेशात पंतप्रधान म्हणाले;
“प्रसिद्ध अभिनेते आणि माजी खासदार इनोसेंट वरीद थेक्केथाला यांच्या निधनाने दुःख झाले आहे. आपल्या अभिनयाने प्रेक्षकांना भुरळ घातल्याबद्दल आणि लोकांचे जीवन आनंददायी केल्याबद्दल ते नेहमीच स्मरणात राहतील. त्यांचे कुटुंबीय आणि चाहत्यांच्या दुःखात सहभागी. त्यांच्या आत्म्याला शांती लाभो”.
पेट्रोलियम आणि नैसर्गिक वायू मंत्रालय
भारतीय ऊर्जा सप्ताहात पंतप्रधानांनी ‘ऑईल इंडिया’च्या हायड्रोजन बसला दाखवला हिरवा झेंडा
बंगलुरू येथे सुरू असलेल्या भारतीय उूर्जा सप्ताहामध्ये पंतप्रधान नरेंद्र मोदी यांनी 6 फेब्रुवारी 2023 रोजी ऑइल इंडिया लिमिटेडच्यावतीने विकसित केलेल्या स्वदेशी हायड्रोजन इंधन सेलवर चालणा-या ई-बसला हिरवा झेंडा दाखवला.
राष्ट्रीय हायड्रोजन मिशन आणि भारत सरकारच्या आत्मनिर्भर भारत अंतर्गत ऑईल इंडियाने त्यांच्या स्टार्टअप प्रोग्राम – एसएनईएच  अंतर्गत स्वदेशी हायड्रोजन इंधन सेलवर चालणारी बस विकसित केली आहे.
नवीन बससाठी इलेक्ट्रिक ड्राइव्ह आणि फ्युएल सेल अशा दोन्हींचा संयुक्त वापर केला जातो. इंधनासाठी वापरलेल्या सेलसाठी हायड्रोजनच्या मदतीने वीज निर्मिती केली जाते आणि याच विजेवर इलेक्ट्रिक मोटर चालते. तसेच ‘एक्सीलरेशन’ आणि ‘ब्रेकिंग’ दरम्यान बॅक-अप पॉवर पुरवणारी सहायक बॅटरी देखील चार्ज केली जाते. 60 किलोवॅट क्षमतेचा इंधन सेल वीज निर्मितीसाठी प्रोटॉन एक्सचेंज मेम्ब्रेन  तंत्रज्ञानाचा वापर केला आहे. बसच्या टाकीची क्षमता 350 बार दाबाने 21.9 किलोग्रॅम आहे.
या बसमध्ये चालकासह 32 व्यक्ती बसू शकतील, अशी तिची रचना करण्यात आली आहे. तसेच बसमध्ये ‘व्हील चेअर’ ची सुविधा देण्यात आली आहे.
ऑइल इंडिया लिमिटेडविषयी माहिती -
ऑइल इंडिया लिमिटेड ही भारतातील तेल क्षेत्रामधील सर्वात जुनी शोध आणि उत्पादन करणारी कंपनी आहे. भारताच्या ऊर्जा सुरक्षेसाठी कंपनी वचनबद्ध आहे. ऑइल इंडिया लिमिटेड  म्हणजे, भारतातील पेट्रोलियम उद्योगाच्या वाढीचे आणि विकासाचे प्रतीक आहे. कंपनी कच्चे तेल आणि नैसर्गिक वायूचे उत्खनन आणि उत्पादन, द्रवीभूत पेट्रोलियम वायूचे उत्पादन आणि कच्चे तेल आणि पेट्रोलियम उत्पादनांच्या वाहतुकीमध्ये कार्यरत आहे.
उपराष्ट्रपती कार्यालय
उपराष्ट्रपतींनी शाळा आणि पालकांना मुलांना त्यांच्या आवडीचे कला प्रकार शिकण्यासाठी प्रोत्साहित करण्याचे आवाहन केले
उपराष्ट्रपतींनी संगीत नाटक अकादमी आणि ललित कला अकादमी शिष्यवृत्ती आणि पुरस्कार प्रदान केले
उपराष्ट्रपती एम. व्यंकय्या नायडू यांनी भारताच्या समृद्ध सांस्कृतिक वारशाचे जतन आणि संवर्धन करण्याच्या प्रयत्नांचा एक भाग म्हणून शाळा आणि पालकांना मुलांना त्यांच्या आवडीचा कोणताही कला प्रकार शिकण्यासाठी प्रोत्साहित करण्याचे आवाहन केले. आपल्या मुळांकडे परत जाण्याच्या गरजेवर भर देत त्यांनी भारतीय समाजात सांस्कृतिक पुनर्जागरणाचे आवाहन केले.
पाश्चात्य संस्कृतीच्या वेडामुळे कठपुतळीसारखे समृद्ध पारंपरिक लोककला प्रकार लोप पावत आहेत, असे उपराष्ट्रपती म्हणाले. केवळ सरकारांच्याच नव्हे तर समाजाच्या सक्रिय सहभागाने या कलांचे पुनरुज्जीवन केले पाहिजे. लहान वयातच सर्जनशीलता आणि कलेची ओळख करून दिल्यामुळे मुलांना त्यांच्या सभोवतालच्या परिस्थितीबद्दल अधिक जागरूक होण्यास आणि त्यांना अधिक अर्थपूर्ण जीवन जगण्यास मदत होईल, असे सांगत नायडू यांनी शैक्षणिक संस्थांनी त्यांच्या अभ्यासक्रमात कला विषयांना समान महत्त्व द्यावे अशी अपेक्षा व्यक्त केली.
संगीत नाटक अकादमी आणि ललित कला अकादमी शिष्यवृत्ती आणि 2018 चे अकादमी पुरस्कार वितरण आणि 62 व्या राष्ट्रीय कला पुरस्कारांच्या प्रदर्शन प्रसंगी उपराष्ट्रपती बोलत होते. कला प्रकार आणि उपयोजित कला क्षेत्रातील योगदानाबद्दल त्यांनी विविध कलाकारांना सन्मानित केले.
स्वातंत्र्य चळवळीदरम्यान देशभक्ती भावना जागृत करण्यात दृक आणि प्रयोगनिष्ठ कलांच्या भूमिकेचे स्मरण करून उपराष्ट्रपती म्हणाले की ब्रिटीश दडपशाहीच्या कथा प्रभावीपणे सांगण्यासाठी कलेचा वापर "शक्तिशाली राजकीय शस्त्र" म्हणून केला गेला.
"आपल्या समृद्ध भूतकाळाला वर्तमान आणि भविष्याशी जोडणाऱ्या सातत्यपूर्णतेचा धागा बळकट करण्यासाठी" कलाकारांच्या योगदानाचे कौतुक नायडू यांनी केले. त्यांनी नमूद केले की कला विविध संस्कृतीतील लोकांना एकत्र आणते , प्रभावित करते आणि त्यांना प्रेरित करते, आणि अशा प्रकारे "प्रक्रियेतील बदलाचे एक शक्तिशाली माध्यम बनते" . "आपली भव्य सांस्कृतिक परंपरा आणि विविध कलाप्रकारांचे जतन आणि संवर्धन करणे हे आपणा सर्वांचे कर्तव्य आहे" असे ते म्हणाले.
वाणिज्य आणि उदयोग मंत्रालय
भारत आणि बांगलादेश दरम्यान व्यापार संबंधी संयुक्त कार्यगटाची 15 वी बैठक संपन्न
भारत आणि बांगलादेश दरम्यान व्यापार संबंधी संयुक्त कार्यगटाची 15 वी बैठक 26 आणि 27 सप्टेंबर 2023 रोजी बांगलादेश मधील ढाका येथे पार पडली. वाणिज्य आणि उद्योग मंत्रालयाच्या वाणिज्य विभागाचे सहसचिव विपुल बन्सल आणि बांगलादेशच्या वाणिज्य मंत्रालयाचे अतिरिक्त सचिव नूर मोहम्मद महबुबुल हक या बैठकीचे सह-अध्यक्ष होते.
संयुक्त कार्यगटाच्या 15 व्या बैठकीत बंदरांवरील निर्बंध हटवणे, सर्वसमावेशक आर्थिक भागीदारी करार सुरू करण्यासंबंधी प्राथमिक काम , मानकांचे सुसूत्रीकरण, मानकांना परस्परांची मान्यता, बांगलादेशला आवश्यक वस्तूंचा पुरवठा, रस्ते आणि रेल्वे संबंधी पायाभूत विकास , मल्टी-मॉडल वाहतुकीद्वारे प्रादेशिक संपर्क व्यवस्था आणि लँड कस्टम स्टेशन्स / इंटिग्रेटेड चेक पोस्ट्स, बॉर्डर हाट इत्यादींमध्ये पायाभूत सुविधांचा विकास / मजबूतीकरण यासारख्या आदी द्विपक्षीय मुद्द्यांवर चर्चा झाली.
दोन्ही देशांनी आर्थिक सहभाग, प्रादेशिक सहकार्य आणि शाश्वत विकास अधिक दृढ करण्याच्या आपल्या वचनबद्धतेचा पुनरुच्चार केला आणि ही द्विपक्षीय बैठक यशस्वीरित्या संपन्न झाली. भविष्यात व्यापार संबंधांना चालना देण्यासाठी आणि परस्पर समृद्धीसाठी अनेक संधी असल्याचा पुनरुच्चार उभय देशांनी केला.
भारत आणि बांगलादेश दरम्यान व्यापार संबंधी संयुक्त कार्यगटाच्या बैठकांचे आयोजन दरवर्षी समानता आणि परस्पर हिताच्या आधारे व्यापार संबंधित महत्त्वाच्या मुद्द्यांवर चर्चा करण्यासाठी आणि आर्थिक आणि तांत्रिक सहकार्य , प्रोत्साहन, सुविधा, विस्तार आणि दोन्ही देशांमधील व्यापारात वैविध्य आणण्यासाठी नव्या संधी शोधण्यासाठी केले जाते. या बैठका व्यापारातील अडथळे दूर करून, सीमाशुल्क प्रक्रिया सुलभ करून, सुरळीत सीमापार व्यापार सुलभ करण्यासाठी पायाभूत सुविधा , लॉजिस्टिक्स आणि पारगमन सुविधांमध्ये सुधारणा करून द्विपक्षीय समस्यांचे जलद निराकरण करण्यात महत्त्वपूर्ण भूमिका बजावतात.
भारत आणि बांगलादेश या दोन्ही देशांनी व्यापार सुलभ करण्यासाठी अनेक उपाययोजना हाती घेतल्या आहेत. भारताने 17 मे 2022 च्या परिपत्रकाद्वारे कोणत्याही इनलँड कंटेनर डेपो मध्ये सीमाशुल्क मंजुरी सुविधेसह बंद कंटेनरमधून बांगलादेशातून रेल्वेद्वारे भारतात निर्यात करण्यास परवानगी दिली आहे. बांगलादेशने चट्टोग्राम आणि मोंगला बंदराच्या वापराबाबत तसेच विविध लँड कस्टम स्टेशन्स मधून व्यापार करण्यात येणाऱ्या वस्तूंची संख्या वाढवण्यासंबंधी करार यशस्वीरित्या सुरू झाल्याची माहिती दिली.
आरोग्य आणि कुटुंब कल्याण मंत्रालय
केंद्रीय मंत्री मनसुख मांडवीय यांनी जगातील लहान मुलांच्या स्थितीबाबतचा युनिसेफचा अहवाल प्रकाशित केला
कोविड-19 आजाराचा लहान मुले आणि युवा वर्गाच्या मानसिक आरोग्यावर झालेल्या परिणामांवर हा अहवाल प्रकाश टाकतो
समग्र आरोग्यावर भर देणाऱ्या भारतीय वैद्यक परंपरेत शारीरिक आणि मानसिक आरोग्य हे घटक अविभाज्य आहेत:मनसुख मांडवीय
निरोगी समाजाची निर्मिती करण्यासाठी मानसिक आरोग्यविषयक समस्या सोडविणे महत्त्वाचे आहे: आरोग्य मंत्री
नवी दिल्ली, 5 ऑक्टोबर 2021
केंद्रीय आरोग्य आणि कुटुंबकल्याण मंत्री मनसुख मांडवीय यांनी आज नवी दिल्ली येथे “जगातील लहान मुलांच्या आरोग्याची स्थिती 2021; माझ्या मनावरील परिणाम: बालकांच्या मानसिक आरोग्याच्या मुद्याला प्रोत्साहन देणे, संरक्षण पुरविणे आणि काळजी घेणे” हे युनिसेफचे जागतिक पातळीवरील अत्यंत महत्त्वाचे प्रकाशन जारी केले. लहान मुलांच्या मानसिक आरोग्यावर कोविड-19 महामारीमुळे झालेल्या महत्त्वाच्या परिणामांबाबत या अहवालात विस्तृत माहिती दिली आहे.
हा अहवाल आज जागतिक पातळीवर प्रकाशित करण्यात आला. मानसिक आरोग्यावर लक्ष केंद्रित करणाऱ्या या अहवालाच्या महत्त्वाबाबत बोलताना मांडवीय म्हणाले की, “मानसिक आरोग्य ही पूर्वापार चालत आलेली समस्या आणि नव्याने उदयाला येणारा प्रश्न अशा दोन्हीकडून महत्त्वाचा आहे.आपले पारंपरिक वैद्यकशास्त्र पूर्णपणे समग्र आरोग्य आणि संपूर्ण स्वास्थ्य प्राप्तीवर भर देत असताना, भारतासारख्या विकसनशील देशांमध्ये मानसिक आरोग्याबाबतच्या समस्या वाढताना दिसत आहेत.” ग्रामीण- शेतकरी पार्श्वभूमी असलेल्या स्वतःच्या एकत्र कुटुंबाचे उदाहरण देत त्यांनी त्यांनी स्पष्ट केले की लहान मुले आणि किशोरवयीन मुला-मुलींना पालकांकडून कधीकधी टाळल्या जात असलेल्या मुद्यांबाबत मार्गदर्शन मिळविण्यासाठी अथवा मानसिक तणावाबाबत मन मोकळे करण्यासाठी अशा प्रकारच्या कुटुंब व्यवस्थेत इतर सदस्य मोठ्या प्रमाणात उपलब्ध असतात. विभक्त कुटुंब संस्कृतीने दुरावलेपणात वाढ करून परिणामी मानसिक तणाव निर्माण केला आहे असे ते पुढे म्हणाले.
संपूर्ण समाजासाठी कोविड-19 चा संसर्ग ही मानसिक तणाव सहन करण्याची परीक्षाच होती हा मुद्दा अधोरेखित करत केंद्रीय आरोग्य मंत्र्यांनी कोविड-19 च्या दुसऱ्या लाटेच्या कालखंडात औषध निर्माण मंत्री म्हणून आलेल्या व्यक्तिगत अनुभवांची उजळणी केली. “त्या काळात औषधनिर्मिती क्षमता वाढविणे आवश्यक झाले होते आणि नवी औषधनिर्मिती एकके उभारण्यासाठी आवश्यक असणारी अधिकृत प्रक्रिया अधिक वेगवान करणे गरजेचे होते. त्या काळात अनेक लोकांचा बळी जात असताना असे काम करणे अत्यंत तणावपूर्ण होते, असे ते म्हणाले. योगाभ्यास, खोल श्वसन आणि नियमितपणे सायकल चालविणे यामुळे या तणावपूर्ण परिस्थितीवर मात करणे शक्य झाले असे त्यांनी पुढे सांगितले.
युनिसेफचे भारतातील प्रतिनिधी डॉ.यास्मिन अली हक् यांनी या अहवालातील काही महत्त्वपूर्ण निष्कर्ष उपस्थितांसमोर मांडले. जगातील बालकांची स्थिती 22021 नामक या अहवालात दिसून आले आहे की भारतातील 15 ते 24 वर्षे वयोगटातील 14% युवक-युवती किंवा दर 7 व्यक्तींमधील 1 व्यक्ती उदासीनतेने ग्रस्त होती किंवा काहीही करण्यास अनुत्सुक होती. “सध्याची लहान मुले मानसिक शोकांतिकेचे जीवन जगत आहेत, इतकेच नव्हे तर त्यापैकी अनेकांना दुर्लक्षित आणि गैरवर्तनाचा मोठा धोका आहे,” असे त्या म्हणाल्या.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 बाबत ताजी माहिती
देशव्यापी लसीकरण मोहिमेअंतर्गत आतापर्यंत 96.43 कोटी लसीच्या मात्रा देण्यात आल्या आहेत
गेल्या 24 तासांत 15,823 नवीन रुग्णांची नोंद झाली
सध्या रुग्ण बरे होण्याचा दर 98.06% ; मार्च 2020 पासून सर्वाधिक दर
गेल्या 24 तासात 22,844 रुग्ण बरे झाले; एकूण बरे झालेल्या रुग्णांची संख्या वाढून 3,33,42,901
उपचाराधीन रुग्णांची संख्या एकूण रुग्णसंख्येच्या 1% पेक्षा कमी आहे, सध्या त्याचे प्रमाण 0.61 % आहे, मार्च 2020 पासून सर्वात कमी
भारतातील उपचाराधीन रुग्णांची संख्या 2,07,653 आहे; 214 दिवसातली ही सर्वात कमी संख्या आहे.
साप्ताहिक पॉझिटिव्हिटी दर  गेले 110 दिवस 3% पेक्षा कमी
दैनंदिन पॉझिटिव्हिटी दर  गेले 44 दिवस 3% पेक्षा कमी
आतापर्यंत एकूण 58.63 कोटी चाचण्या करण्यात आल्या.
पंतप्रधान कार्यालय
पंतप्रधान मोदी आणि भूतानचे पंतप्रधान यांच्यात दूरध्वनीवरुन चर्चा
नवी दिल्ली, 16 एप्रिल 2020
पंतप्रधान नरेंद्र मोदी यांनी आज भूतानचे पंतप्रधान डॉ लोट्ये त्सेरिंग यांच्याशी दूरध्वनीवरुन चर्चा केली.
दोन्ही पंतप्रधानांनी यावेळी कोविड-19 या जागतिक आजाराच्या पार्श्वभूमीवर प्रादेशिक परिस्थितीवर चर्चा केली. तसेच या आजाराचा संसर्ग रोखण्यासाठी दोन्ही देशांत सुरु असलेल्या उपाययोजनांची परस्परांना माहिती दिली.
भूतानमध्ये या आजाराचा प्रादुर्भाव आटोक्यात ठेवण्यासाठी भूतानचे राजे आणि पंतप्रधान ल्योनच्छेन डॉ त्सेरिंग या दोघांच्या नेतृत्वाखाली जी लढाई लढली जाते आहे, त्याचे पंतप्रधान नरेंद्र मोदी यांनी कौतुक केले.
कोविड-19 च्या लढाईत प्रादेशिक स्तरावर समन्वय कायम राहावा यासाठी पुढाकार घेतल्याबद्दल ल्योनच्छेन डॉ त्सेरिंग यांनी पंतप्रधान मोदींचे आभार मानले. भारतासारख्या विशाल आणि मिश्र लोकवस्ती असलेल्या देशात या लढ्याचे नेतृत्व करत असतांना आशियातील प्रादेशिक स्तरावर देखील मोदी यांनी घेतलेल्या आघाडीबद्दल त्यांनी आभार व्यक्त केले.
सार्क देशांच्या 15 मार्च रोजी झालेल्या बैठकीत विशेष व्यवस्थेविषयी झालेल्या निर्णयानुसार अंमलबजावणी सुरु असल्याबद्दल, दोन्ही नेत्यांनी समाधान व्यक्त केले.
पंतप्रधान मोदी यांनी यावेळी भारत-भूतान यांच्यातल्या प्राचीन आणि विशेष स्वरूपाच्या संबंधांचा उल्लेख केला.
कोविड-19 या आजाराचा भूतानच्या जनतेच्या आरोग्यावर आणि भूतानच्या अर्थव्यवस्थेवर होणारा परिणाम कमी करण्यासाठी भूतानला सर्वतोपरी सहकार्य करण्याचे आश्वासन मोदी यांनी ल्योनच्छेन डॉ त्सेरिंग यांना दिले.
भूतानचे राजे, ल्योनच्छेन डॉ त्सेरिंग आणि भूतानच्या सर्व जनतेला निरामय आणि सुखी आयुष्यासाठी शुभेच्छा दिल्या.
R.Tidke/R.Aghor/D.Rane
(
पर्यावरण, वन एवं जलवायु परिवर्तन मंत्रालय
जागतिक पर्यावरण दिनानिमित्त गोव्यात खारफुटी लागवड मोहिमेचे आयोजन
पणजी, 5 जून 2023
केंद्रीय पर्यटन, बंदरे, नौवहन आणि जलमार्ग राज्यमंत्री श्रीपाद नाईक यांच्या हस्ते आज गोव्यात चोराव येथील डॉ.सलीम अली पक्षी अभयारण्यात खारफुटीच्या रोपट्यांची लागवड करण्यात आली. केंद्रीय पर्यावरण, वने आणि हवामान बदल मंत्रालयाच्या अधिपत्याखाली देशभर सुरु करण्यात आलेल्या मिष्टी अर्थात किनारपट्टी अधिवास आणि ठोस उत्पन्नासाठीच्या कांदळवन उपक्रमाचा भाग म्हणून हा कार्यक्रम आयोजित करण्यात आला होता. 5 जून या आजच्या जागतिक पर्यावरण दिनानिमित्त गोवा राज्य सरकारचा वनविभाग आणि उत्तर गोव्यातील वन्यजीव आणि पर्यावरण पर्यटन संस्था कांपाल रेंज यांनी संयुक्तपणे या कार्याक्रमाचे आयोजन केले.
या कार्यक्रमात बोलताना केंद्रीय राज्यमंत्री श्रीपाद नाईक म्हणाले की,आपल्यापैकी प्रत्येकाने वृक्षारोपण आणि प्लास्टिकबंदीची अंमलबजावणी केली पाहिजे. “गोवा राज्य सरकार आणि त्यांचा वनविभाग या आघाडीवर चांगले काम करत आहे. अशा मोहिमांसाठी लोकसहभाग देखील अत्यंत महत्त्वाचा असतो. पर्यावरण रक्षणासाठी पंतप्रधान नरेंद्र मोदी यांनी दिलेल्या संदेशावर आपण आपले कार्य पुढे सुरु ठेवले पाहिजे.”
खारफुटी लागवडीविषयी बोलताना केंद्रीय राज्यमंत्री म्हणाले की, मिष्टी उपक्रमाचा भाग म्हणून देशभरातील 9 राज्यांमध्ये 75 ठिकाणी हा खारफुटी लागवड कार्यक्रम आयोजित करण्यात आला आहे. “तापमानातील वाढीमुळे आपण किती अस्वस्थ होत आहोत याचा अनुभव आपण घेतला आहे. म्हणूनच, पर्यावरणाच्या रक्षणासाठी, आपण अशा प्रकारचे कार्यक्रम अधिकाधिक प्रमाणात आयोजित केले पाहिजेत,” ते म्हणाले.
मये येथील आमदार आणि गोवा राज्य फलोत्पादन महामंडळाचे अध्यक्ष प्रेमेंद्र शेट म्हणाले की स्वच्छ वातावरण राखण्यासाठी आपल्याला एकल वापराच्या प्लास्टिकविरुध्द उभे ठाकले पाहिजे. “पर्यावरणाचे हरप्रकारे संरक्षण करण्याच्या धेय्यासह आज खारफुटी लागवड कार्यक्रम आयोजित करण्यात आला आहे. भावी पिढ्यांच्या हितासाठी आपण पंतप्रधान नरेंद्र मोदी यांनी दिलेला पर्यावरण रक्षणाचा संदेश अनुसरला पाहिजे.”
याप्रसंगी उपस्थितांना संबोधित करत गोवा वनविभागाचे प्रमुख मुख्य वनसंरक्षक राजीव कुमार गुप्ता म्हणाले की मिष्टी कार्यक्रमाअंतर्गत संपूर्ण राज्यात कांदळवन लागवड मोहिमा राबविल्या जाणार आहेत.
गोवा वनविभागाचे अतिरिक्त प्रमुख मुख्य वनसंरक्षक उमाकांत, वन विभागाचे मुख्य वनसंरक्षक प्रवीण कुमार राघव, मुख्य वनसंरक्षक सौरभ कुमार तसेच गोवा वनविभागातील इतर अनेक वरिष्ठ अधिकारी या कार्यक्रमाला उपस्थित होते.
केंद्रीय अर्थसंकल्प 2023-24 मध्ये केंद्र सरकारने मिष्टी योजनेची सुरुवात करण्याची घोषणा केली होती. या योजनेनुसार आर्थिक वर्ष 2023-24 पासून पुढील पाच वर्षांच्या काळात देशातील 11 राज्ये तसेच 2 केंद्रशासित प्रदेशांमधील एकूण 540 चौरस किलोमीटर क्षेत्रापैकी कांदळवनांच्या विकासासाठी योग्य क्षेत्राचा व्यापक प्रमाणात शोध घेण्यात येणार आहे.सरकारी-खासगी भागीदारीच्या माध्यमातून उत्कृष्ट लागवड तंत्रांचे सामायीकीकरण, संवर्धन उपक्रम, व्यवस्थापन पद्धती आणि संसाधनांना चालना देणे ही मिष्टी योजनेची प्रमुख उद्दिष्ट्ये आहेत.
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
सामाजिक न्याय आणि सबलीकरण मंत्रालय
दिव्यांग सक्षमीकरण विभागाची विशेष मोहीम 2.0
नवी दिल्ली, 20 सप्टेंबर 2023
दिव्यांग सक्षमीकरण विभागाशी संलग्न, विभागाच्या अखत्यारित येणाऱ्या कार्यालयांबरोबरच क्षेत्रीय तसेच विशेष ठिकाणांऐवजी इतरत्र असलेल्या कार्यालयांमध्ये जागेचे परिणामकारक व्यवस्थापन केले जावे, याकडे विशेष लक्ष देण्यात येणार आहे. यासाठी विभागाने विशेष मोहीम 2.0 चे आयोजन केले आहे.
जनसामान्यांचे जगणे सोपे करण्यासाठी दिव्यांग सक्षमीकरण विभाग विविध उत्तमोत्तम पद्धतींची या मोहिमेअंतर्गत अंमलबजावणी करणार आहे. अशा उत्तमोत्तम पद्धती पुढीलप्रमाणे:
- बिरस्पती उच्च माध्यमिक शाळा, राणीपूल, सिक्कीमकडे जाणाऱ्या रस्त्यांची स्वच्छता
Before Cleanliness
After Cleanliness
- सुकेत वृद्धाश्रम, सुंदरनगरच्या ‘पेवर ब्लॉक’ युक्त रस्त्याची स्वच्छता
Before Cleanliness
After Cleanliness
- विशेष मोहीम 2.0 अंतर्गत विविध ठिकाणी श्रमदान
मोहिमेचा भाग म्हणून विभागाने कार्यालयांच्या ठिकाणी चांगले, सोयीस्कर वातावरण निर्माण करण्याच्या पद्धतींची अंमलबजावणी करण्याचे ठरवले आहे. यामध्ये केवळ विभागाची कार्यालयेच नाही तर, राष्ट्रीय संस्था आणि सार्वजनिक ठिकाणांचाही समावेश आहे. विभागाने हाती घेतलेले काही उपक्रम पुढीलप्रमाणे:
- विशेष मोहीम 2.0 विषयी जनजागृती
- कार्यालयांचे सुशोभीकरण
- जागेचा पुरेपूर वापर
- टाकाऊतून संपत्ती – टाकाऊ वस्तूंपासून नव्या वस्तूंची निर्मिती
- भंगाराची विल्हेवाट
- नोंदींचे व्यवस्थापन
- सांडपाणी प्रक्रिया यंत्रणाS.Bedekar/R.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
वाणिज्य आणि उदयोग मंत्रालय
कृत्रिम बुद्धीमत्ता आणि मशीन लर्निंग यांचे 2035 पर्यंत भारतीय अर्थव्यवस्थेत 1 ट्रिलियन डॉलर्सचे योगदान राहील – पियुष गोयल
वाणिज्य आणि उद्योग मंत्र्यांच्या हस्ते एनएसई नॉलेज हबचे नवी दिल्लीत उद्घाटन
नवी दिल्ली, 6 जानेवारी 2020
केंद्रीय वाणिज्य आणि उद्योग मंत्री पियुष गोयल यांनी आज नवी दिल्लीत नॅशनल स्ट्रॉक एक्सेंज नॉलेज हबचे उद्घाटन केले. जगात दुसरे मोठे फिनटेक हब म्हणून भारत विकसित झाला असला तरी बीएफएसआय अर्थात बँकिंग, वित्तीय सेवा आणि विमा क्षेत्रात अद्याप बरेच काम करण्याची गरज त्यांनी व्यक्त केली.
उद्योगानुसार असलेल्या या शिक्षण प्रणालीमुळे बीएफएसआय क्षेत्रात भारताला अद्ययावत कौशल्य आणि क्षमता विकसित करण्यासाठी मदत होणार आहे. कृत्रिम बुद्धीमत्ता आणि मशिन लर्निंगमुळे 2035 पर्यंत भारतीय अर्थव्यवस्थेसाठी एक ट्रिलियन डॉलर्सचे योगदान राहील, असे गोयल म्हणाले. कृत्रिम बुद्धीमत्तेचा वापर करुन बीएफएसआय क्षेत्रात मनुष्यबळ निर्माण करण्यासाठी त्याचा साधन म्हणून वापर करण्याचा एनएसईच्या प्रयत्नाची त्यांनी प्रशंसा केली.
B.Gokhale/N.Chitale/D.Rane
(Visitor Counter : 104
आरोग्य आणि कुटुंब कल्याण मंत्रालय
वेस्ट निले व्हायरसच्या नियंत्रणासाठी सार्वजनिक आरोग्य उपाययोजनांचा आरोग्य विभागाकडून आढावा
नवी दिल्ली, 14 मार्च 2019
केरळमधल्या मलप्पुरम जिल्ह्यात सात वर्षाच्या एका मुलाला वेस्ट निले व्हायरस या डासांमुळे होणाऱ्या आजाराची लागण झाल्याचे वृत्त काही प्रसारमाध्यमांनी दिले आहे. यासंदर्भात केंद्रीय आरोग्य आणि कुटुंबकल्याणमंत्री परिस्थितीवर लक्ष ठेवत असून त्यांनी या खात्यांच्या सचिवांसमवेत परिस्थितीचा आढावाही घेतला. या आजाराला रोखण्यासाठी केरळला आवश्यक ती सर्व मदत करण्याचे निर्देश त्यांनी दिले आहेत.
भारतीय वैद्यक संशोधन परिषदेला सतर्क करण्यात आले असून केंद्र आणि राज्यस्तरावरही परिस्थितीवर लक्ष ठेवण्यात येत आहे. देशाच्या इतर भागात या व्हायरसचा प्रसार झाल्याचे वृत्त नाही.
B.Gokhale/N.Chitale/P.Malandkar
(Visitor Counter : 145
आरोग्य आणि कुटुंब कल्याण मंत्रालय
कोविड -19 ची सद्य स्थिती.
राष्ट्रव्यापी लसीकरण मोहिमेअंतर्गत आतापर्यंत एकूण 220.66 कोटी लस मात्रा  देण्यात आल्या आहेत.
गेल्या 24 तासात 441 लस मात्रा देण्यात आल्या.
भारतातील उपचाराधिन रुग्णांची संख्या 40,215 आहे.
उपचाराधिन रुग्णांचे प्रमाण 0.09% आहे.
रुग्ण बरे होण्याचा दर सध्या 98.72% आहे.
गेल्या 24 तासात 4,692 रुग्ण बरे झाले, त्यामुळे बरे झालेल्या एकूण रुग्णांची संख्येत वाढ होऊन ती 4,42,04,771 वर पोचली.
गेल्या 24 तासात 7830 नवीन रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.32 कोटी चाचण्या करण्यात आल्या. गेल्या 24 तासात 2,14,242 चाचण्या करण्यात आल्या.
रस्ते वाहतूक आणि महामार्ग मंत्रालय
स्विडन दौऱ्यावर असलेले केंद्रीय मंत्री नितीन गडकरी यांची गोथेनबर्गच्या उच्च क्षमतायुक्त वाहननिर्मिती उद्योगाला भेट
नवी दिल्ली, 19 फेब्रुवारी 2020
केंद्रीय रस्ते वाहतूक, महामार्ग आणि लघु तसेच मध्यम उद्योगमंत्री नितीन गडकरी सध्या स्विडनच्या दौऱ्यावर असून आज त्यांनी गोथेनबर्ग इथल्या व्हाल्वो या उच्च क्षमतेच्या अत्याधुनिक वाहनांची निर्मिती करणाऱ्या उद्योगाला भेट दिली. या कारखान्यात मालवाहू वाहने तयार केली जातात. यात एलएनजी ट्रक, इलेक्ट्रीक ट्रक अशा वाहनांचाही समावेश आहे. व्हाल्वो ही जड वाहन उत्पादन क्षेत्रातील जगातील अग्रगण्य कंपनी आहे. यावेळी गडकरी यांच्यासोबत भारतातील स्विडनचे राजदूत लास मोलीन हेही होते.
नितीन गडकरी स्विडन येथे रस्ते वाहतुकीसंदर्भातल्या तिसऱ्या उच्चस्तरीय जागतिक परिषदेत सहभागी होणार आहेत. रस्ते सुरक्षेसंदर्भात जागतिक उद्दिष्ट 2030 पर्यंत साध्य करण्यासाठी या परिषदेत चर्चा होईल. स्टॉकहोम येथे आज आणि उद्या ही परिषद होत आहे. विविध देशांचे प्रतिनिधी या परिषदेत सहभागी झाले असून रस्ते अपघात 2030 पर्यंत पूर्णपणे कमी करण्यासाठीचे संयुक्त राष्ट्रांचे उद्दिष्ट पूर्ण करण्यासाठीचा आराखडा या परिषदेत तयार केला जाईल.
या दौऱ्यात गडकरी स्विडनचे पायाभूत सुविधा मंत्री थॉमस एनेरॉथ तसेच विदेशी व्यापार मंत्री ॲना हॉलबर्ग, व्यवसाय उद्योगमंत्री इब्राहिम बायलन यांच्याशी द्विपक्षीय चर्चा करतील. तसेच जागतिक बँकेचे दक्षिण आशियाचे उपाध्यक्ष हार्त शेफर यांच्याशी त्यांची बैठक होईल.
या भेटीदरम्यान स्विडन आणि भारतात सामंजस्य करार होण्याची शक्यता आहे.
B.Gokhale/R.Aghor/P.Kor
(Visitor Counter : 74